Mischa Barton røk ut av «Skal vi danse», men er klar for comeback
Barton var i rollen som Marissa Cooper den største stjernen i dramaserien «The O.C.», men etter at hun takket for seg i 2006, ble det ganske så stille – til tross for at hun ble spådd en lysende Hollywood-karriere. I årene som fulgte figurerte hun hovedsakelig i spaltene i forbindelse med rusproblemer, fyllekjøring og tvangsinnleggelse. 30-åringen har riktignok hatt mindre roller i TV-serier og filmer, men for skuespilleren var det et helt bevisst og nødvendig valg da hun for noen år siden bestemte seg for å trekke seg tilbake fra rampelyset. Husker du? Kroken på døra for «The O.C.» – Jeg nådde et punkt, hvor jeg trengte fred og ro. Det var viktig for meg å gjenoppdage det jeg tidligere elsket ved å være i skuespilleryrket, forteller 30-åringen i et intervju med People. Hun mistrivdes nemlig med å være i medienes søkelys på den måten hun opplevde i perioden hun var trekkplaster i den populære ungdomsserien. – Alle de morsomme aspektene ble fratatt meg, forklarer hun. 2006: Mischa ut mot radmagre stjerner Etter fyllearresten i 2007 bestemte britiskfødte Barton å flytte fra Los Angeles til London. Der har hun blitt boende. – På den tiden kulminerte alt, på godt og vondt. Ved å flytte til Europa fikk jeg muligheten til å bruke tid på virkelig å utforske hvem jeg var, og hvem jeg ønsket å være. Jeg trengte å finne tilbake til røttene mine, være kun meg selv og leve et helt vanlig liv, forteller hun i bladintervjuet. 2008: Naken Mischa topper Barton sa likevel ja til å svinge seg på parketten i amerikanske «Dancing With The Stars» i vår, men mandag var det over og ut etter bare tre episoder. – Det har vært en fantastisk opplevelse, sier Barton, som også har blogget underveis og betrodd seere og lesere at hun har «funnet sin indre styrke». Hun takket ja til realityshowet fordi hun denne gangen følte seg godt rustet til å takle presset. – Det er viktig å ha en balanse. Jeg er glad for at jeg kunne ta meg tid til å finne den, sier hun. I dag klarer Barton også å se tilbake på karrierestarten med glede. Hun var bare 17 år da hun fikk jobben i «The O.C». – Det var et viktig øyeblikk i livet mitt, og jeg er så takknemlig. Det betyr ikke at hun fordyper seg i fortidens glans. Da hun nylig fikk spørsmål fra Vanity Fair om hun noen gang ser på reprisene som sendes på TV i USA i disse dager, svarte hun kontant «nei». Barton har tre kommende filmer på gang, «The Malevolent», «Deserted» og «Father». 2008: Mischa Barton raser mot cellulittfoto
Danselykken ble kort for «The O.C.»-stjernen Mischa Barton (30), men det gjør lite når hun har fått livsgleden tilbake.